OLUTVERKON Viikon Olut 08-16: Riisiolutkin voi maistua – varsinkin IPA-tyylinen! | OLUTVERKKO - uutisia ja tietoa oluesta
Suomalaisen oluenystävän oma verkosto OLUTVERKON Viikon Olut 08-16: Riisiolutkin voi maistua – varsinkin IPA-tyylinen!
Sunrice IPA, Pyynikin Käsityöläispanimo Oy, Tampere
* Lue ja tutustu: OlutKansanÄänestys joulun ja talven 2015-16 maukkaimmasta kausioluesta! * Lue: Arviot: Alkon käsityöolutvalikoima helmikuussa 2016. Riisi ja maissi lienevät kaikkein vähiten arvostettuja lisukkeita oluenvalmistuksessa osana mallaspohjaa. Mutta kun ”riisiolut” tehdään vahvasti katkeroituna India Pale Ale -tyylisenä muotijuomana, ei maistelija huomaa lisuketta kuin tuoteselostuksessa tai oluen nimessä, kuten tässä Pyynikin Käsityöpanimon ’auringonnousu’-IPAssa. Alkon käsityöoluiden erikoisvalikoima on myymälöissä helmikuun alusta alkaen.
Väri on vaalea, keltainen, läpikuultava, samea. Vaahto on valkoinen, runsas, harvakuplainen, keskikestävä. Tuoksu on pehmeän hedelmämäinen, itumainen.
Maku on kevyehkö, hieman makea, pehmeän mallasmainen, yrttimäinen, tasapainoinen.
Valmistuksessa käytetään pilsnermaltaita ja riisiä. Humalalajikkeet ovat Cascade, Simcoe, Citra ja Nelson Sauvin.
Ruokajuomana mausteisen, aasialaisen ruuan kanssa.
Panimo on perustettu vuoden 2012 lopulla Tampereen Pyynikin laidalla sijainneen pubin yhteyteen – aluksi omat oluet valmistettiin vieraspanimona muissa panimoissa. Oma panimo rakennettiin Pyynikin ja Pispalankin taakse Tesomalle vuonna 2013. Vuosituotanto on 100000 litraa. (v. 2015, Alkon saama tieto.) Panimon mukaan vuonna 2014 valmistui 120 keittoa eli noin 50000 litraa olutta. ”Vuonna 2015 tuplasimme tämän.”
– J.T. Laakso 8,2 %-til., kantavierre 16,8 °P, katkeroainepitoisuus 36,3 EBU, väri 20,2 EBC, vaalea pintahiivaolut, vahva riisiolut, India Pale Ale eli riisi-IPA. Suositus tarjoilulämpötilaksi ºC. Uutuus 1.2.2016.
Kertalasipullo 0,33 l. Alkon vähittäismyyntihinta 5,95 €. Käsityöolutvalikoima 1.2.2016 alkaen.
Written by Toimittaja 22.02.2016 klo 10:21
« Panimoliitto selvitti: Selvä enemmistö suomalaisista haluaa purkaa nykyisten alkoholilakien säätämiä rajoituksia
Torstaina: Eduskunnan Olutseura järjestää kapakkakeskustelun erilaisista alkoholipoliittisista näkemyksistä »
22.02.2016 at 14:47	Vastaa Peruuta vastaus	Kirjoita kommenttisi tähän...